**„Пристанищен комплекс-Русе” ЕАД**

**

**ГОДИШЕН АНАЛИЗ НА ДЕЙНОСТТА**

2019

**

„Пристанищен комплекс – Русе” ЕАД е сертифициран по стандарта ISO 9001:2015

от „ТЮФ Рейнланд -България“ ЕООД.

СЪДЪРЖАНИЕ:

[I. АНАЛИЗ НА ОПЕРАТИВНАТА ДЕЙНОСТ 2](#_Toc40777288)

[*1) Анализ на товарооборота за 2019 г.* 2](#_Toc40777289)

[*2) Капацитет и степен на натовареност на мощностите,* 5](#_Toc40777290)

[*технологично проблемни места* 5](#_Toc40777291)

[*Технологично проблемни места* 6](#_Toc40777292)

[*3) Пазарен анализ – клиенти, доставчици, конкуренти,* 7](#_Toc40777293)

[*маркетингова политика* 7](#_Toc40777294)

[*4) Изпълнение на инвестиционната програма* 10](#_Toc40777295)

[*5) Основни проблеми и рискове през 2019 г.* 11](#_Toc40777296)

[II. ФИНАНСОВ АНАЛИЗ 12](#_Toc40777297)

[1) *Финансови резултати от дейността* 12](#_Toc40777298)

[*2) Финансови коефициенти* 13](#_Toc40777299)

[*3) Финансов резултат, основни видове приходи и разходи за дейността* 16](#_Toc40777300)

[*4) Приходи и разходи по основни видове дейности (Центрове на печалбата)* 18](#_Toc40777301)

[*5) Анализ на финансовите приходи и разходи* 19](#_Toc40777302)

[*6) Анализ на промените в Баланса на дружеството* 19](#_Toc40777303)

[*6.1. Актив 19*](#_Toc40777304)

[*6.2. По-големи вземания от клиенти и доставчици 21*](#_Toc40777305)

[*6.3. Пасив 22*](#_Toc40777306)

[*6.4. По-големи задължения към клиенти и доставчици 23*](#_Toc40777307)

[III. ПАЗАРНИ ПЕРСПЕКТИВИ ЗА 2019 г. 24](#_Toc40777308)

# АНАЛИЗ НА ОПЕРАТИВНАТА ДЕЙНОСТ

## *1) Анализ на товарооборота за 2019 г.*

Товарооборотът за 2019 г. възлиза на 485 хил. физ. тона, като количество спрямо 2018г. се отчита намаление от 119 хил. физ. тона или -20 %.

Що се отнася до съотношението между основните групи товари, насипните традиционно доминират в обема на общия товарооборот. През 2019 г. наблюдаваме тенденция към леко намаляване на генералните товари – от 158 хил.тона през 2018 г. до 145 хил.тона за 2019, или 9% по-малко в сравнение с предходната година.

.

**Товарооборот по видове товари**

|  |  |  |  |  |  |
| --- | --- | --- | --- | --- | --- |
|  | ЯНУАРИ - ДЕКЕМВРИ 2019 | | | | |
| ПОКАЗАТЕЛИ | отчетен период | бизнес план | 1/2 (%) | предходна година | 1/3 (%) |
| **Обработени товари (хил. физ. тона)** | 484,994 | 584,000 | -16,2% | 603,797 | -19,7% |
| - насипни | 339,701 | 453,000 | -25,0% | 445,106 | -23,7% |
| - генерални | 145,293 | 131,000 | 10,9% | 158,691 | -8,1% |

***През 2019 г. терминал Русе-изток и Ро-Ро съоръжението към него осъществиха обработката на всички товари за комплекса на годишна база. Портът на дружеството в град Тутракан в последните години не извършва регулярна обработка на товари. Терминалите Силистра и Русе-център са предназначени за престой на плавателни съдове на понтони и не генерират съществен оперативни резултати.***

**Насипни товари** - през изминалата година бе отбелязана тенденция за намаление на относителния дял в общия товарооборот за сметка на генерални стоки. Така за 2019 г. те формираха 70% от общия товарооборот, докато за предходната 2018 г. са заемали 74%-тен дял. В абсолютна стойност за текущия период те намаляват със 105 хил. тона или -24%. При по-големите групи насипни товари, динамиката на годишна база е следната:

* + - * Обработените количества **въглища** са в размер на 122 хил. тона за текущата година при 249 хил. тона за предходната 2018г. (-127 хил. тона; -51 %).
      * **Зърнените храни и фуражи през 2019 значително увеличиха обема си** в сравнение с предходната година с общо количество от 101 хил. тона, при 68 хил. тона за 2018 г. Това се дължи на фактори от пазарен, производствен и стопански характер.
      * **Насипните химикали и торове** отчитат **увеличение** – до 45 хил. тона за текущата година при 35 хил. тона за предходната 2018 г. Така се измерва увеличение от приблизително 10 хил. тона или -29%. Силно конкурентната ниша на търговията с химикали и торове за аграрния сектор сегментира локалния пазар, като производителите и вносители ползват услугите на различните пристанищни оператори в регион Русе.
      * Количествата **кокс** се увеличават от нивото на обработка от предходната година– за текущата те възлизат на 23,4 хил. тона при 16,6 хил. тона към 31.12.2018г. Така се отбелязва увеличение от 7 хил. тона или 41%.
      * **Намаление се отбелязва при обработката на глина**. За текущата година са обработени 33 хил. тона, докато за 2018 г. количествата са възлизали на 43 хил. тона (-10 хил. тона или -23%).
      * Общата сума на **обработените интертни материали** през 2019г. (включително и глина) възлиза на 36 хил. тона. За 2018 г. обработката на тази група е възлизала 55 хил. тона.

**Генерални товари** **–** **през 2019 г. те демонстрираха тенденция на леко намаление**. В абсолютна стойност **от 13 хил. физ. тона или -8%**. Като процентно съотношение, генералните товари заемат 30% от общият товарооборот, при 26% за предходната година. Динамиката при основните групи генерални товари на годишна база е следната:

* + - * **Метали:** 103 хил. тона за отчетния период при 109 хил. тона за 2018г. – **отчита се намаление от 6 хил. тона или -6%**. Динамиката в този бранш е изключително висока и този тип товар се категоризира като труден за привличане, поради високата си пазарна стойност. Конкуренцията в региона, по отношение на предлаганите цени за обработка в този случай се изразява най-силно.
      * При **опакованите химикали и торове** дружеството отбелязва увеличение в обработените количества**.** Те се възлизат на 12 хил. тона при 3 хил. тона за предходната 2018г. (+9 хил. тона, +259%).
      * **Машини и техника –** обработениса 17 хил. т. - за 2019 г. при 31 хил. т. към 31.12.2018 г., т.е. отчита се намаление в сравнение с предходната година в размер на 14 хил. тона. *Тук следва да се отбележи, че количествата преминали през Ро-Ро терминала (и отчетени отделно), са също машини и техника.* ***Така съвкупния обем в тази група възлиза на 24 хил. тона.***
  1. **Товарооборот по направления**

**Вносът** генерира съществен дял в общия товарооборот, като за 2019 г. е 64%, а за предходната 2018 г. се равнява на 73%.

С най-голям дял се отличават зърнените храни и фуражи – 72 хил. тона или 23%. Следващата най-голяма група товари по направление „внос“ се явява групата на металите – формиращи близо 22 % от вносните стоки. Опакованите и насипни химикали и торове – общо, възлизат на 52 хил. тона или 17% от вноса, а насипната глина – приблизително 8 % със своите 40 хил. тона Въпреки вече трайно редуцираните обеми, въглищата значително намаляват като заемат 12% от него. Коксът съставлява 8% от вноса.

**В износът,** много съществена част формират зърнените храни (38%) и металите (41%).

Обработката по други направления (крайбрежно, трансборд) се увеличават от 75 хил. тона за 2018 г. на 102 хил. тона за 2019 г.

## *2) Капацитет и степен на натовареност на мощностите,*

## *технологично проблемни места*

В следствие на свития пазар на речни пристанищни услуги Русе-център, Тутракан и Силистра работят на нищожен процент от капацитета си.

Пристанищен терминал Русе-изток има капацитет за обработка на около 2 млн.тона годишно, което означава, че може да увеличи възможностите си с около три четвърти.

|  |  |  |  |  |
| --- | --- | --- | --- | --- |
|  | **ОСНОВНИ ХАРАКТЕРИСТИКИ НА ТЕРМИНАЛИТЕ В „ПК–РУСЕ” ЕАД** | | | |
| **РУСЕ-ИЗТОК** | **РУСЕ-ЦЕНТЪР** | **ТУТРАКАН** | **СИЛИСТРА** |
| **Територия** | 825 533  м2 (около **500 000 кв.м. работна площ**) | 11 799 м2 | 4 414 м2 | 17 771 м2 |
| **Брой корабни места** | 12 бр. претоварни,  1 бр. на ро-ро терминал и 1 бр. с 1 бр. понтон за морско-технически услуги | 3 бр. (само 1 корабно място се експлоатира) | 1 бр. претоварно и 1 понтон | 2 бр. понтони |
| **Електрически пристанищни кранове** | 16 бр. | - | 1 бр. | - |
| **Закрити складове** | 17 520 кв.м. | - | - | - |
| **Открити складове** | 180 500 кв.м. | - | 3 500 кв.м. | - |

* Въпреки амортизираността на наличната челна техника и разполагаемата инфраструктура, тя би била достатъчна за посрещане на клиентските потребности. Има свободен капацитет що се отнася до основните видове насипни и генерални товари, като могат да се поемат и допълнително количества интермодални единици.

Съществува недостиг на закрити складови площи, особено за зърно, торове и метали, но дружеството постоянно полага усилия за по-добра организация и максимално удовлетворяване на търсенето. От друга страна, строгите противопожарни и фитосанитарни изисквания по отношение складирането на последните видове изброени товари ограничават използваемия капацитет.

## *Технологично проблемни места*

* Технологиите за работа в пристанищата от Пристанищен комплекс – Русе ЕАД са съобразени със спецификата при работа на река, особеностите на кейовите стени, пристанищното оборудване и претоварни съоръжения, както и нуждите на всеки товар. **В технологичен аспект пристанищата от комплекса могат да посрещат широк обхват конвенционални товари**.
* **Технологичен риск представлява възрастта на електрическите портални кранове, с които се работи**. Голяма част от тях са на повече от 30-40 години. Експлоатацията им изисква непрекъснат контрол на състоянието, ремонтни дейности и поддръжка, които забавят работния процес и се намаляват капацитетните възможности на терминалите по отношение бързината на обработка.
* **Липсата на достатъчна дълбочина** в лимана на пристанище Русе-изток се оказва технологичен проблем, които създава затруднения при оперативната работа на дружеството. Динамичните хидро-морфологични процеси на р. Дунав водят до наслагване на наноси (пясък и тиня) в лимана на пристанище Русе-изток, което от своя страна затруднява маневрирането и швартоването на съдовете за обработка, пристанали на определени корабни места. По този начин при ниски водни стоежи, шест от корабните места не могат да бъдат използвани. Същото е причина за забавяне на обработката и увеличване на разходите на дружеството. За отстраняване на проблема е необходимо регулярно извършване на промери (хидрографни проучвания) и драгиране.
* Остарялата и амортизирана пристанищна инфраструктура (пътища, открити складови площи) води до по-бавна обработка на товарите, увеличаване вероятността от аварии на работещите машини в терминала и неудовлетвореност от страна на клиентите.

Ежегодно Пристанищен комплекс – Русе ЕАД и ДП „Пристанищна инфраструктура“ полагат съвместни усилия за решаване на този технологичен проблем. Въпреки това, цялостно реновиране на инфраструктурата би отнело повече време и финансови средства. Ползата от който би била подобрено качеството на предоставяните услуги и намаляване на разходите за ремонт на наличната техника.

На моменти дружеството изпитва недостиг на закрити складови площи, към които в последните години се наблюдава засилен клиентски интерес. Това пречи на комплекса да отговори в пълен обем на нуждите на своите контрагенти (относно стоки с необходимост от съхранение в контролирана среда, стоки от сферата на високите технологии и други). По отношение на откритите складове, част от тях са в недобро състояние поради високата си натовареност и дългогодишно използване.

## *3) Пазарен анализ – клиенти, доставчици, конкуренти,*

## *маркетингова политика*

Пристанищен комплекс-Русе“ ЕАД полага услия да присъства активно на пазара на пристанищните услуги в региона, използвайки своите конкурентни предимства за да привлича нови товари и клиенти, да увеличава едни от най- важните показатели – обработени товари и достигнати приходи и чрез подобрение на експлоатационните, технологичните и технически параметри на предлаганите услуги и ефективни маркетингови действия да увеличава тяхното качество и да осигурява изпълнението на своята бизнес програма.

Дружеството запазва пазарните си позиции на логистичния пазар, като поддържа търговски контакти с над 40 фирми. Пристанищен комплекс - Русе следва политиката си на логистично икономическо развитие.

2019 г. се характеризира с динамични промени, силно изразена конкуренция и сравнително свити обеми товари. Отново се наблюдаваха трудности за корабоплаването предизвикани от ниски речни нива. Установи се трайно намаление на обработката на въглища.

Някои от клиентите преустановиха дейността си в пристанищата от комплекса поради неблагоприятни икономически условия или пренасочване на дейността им. Прекратена беше обработката на контейнери и трейлери, както през 2018 г., така и през 2019 г.

Както предходните 5 години, така и изминалата 2019 бе белязана от **силна конкурентна среда,** най-вечеот терминал Русе-запад, чиито оператор към момента е ДП „Пристанищна инфраструктура“. Освен това, в региона има и други пазарни субекти, които предоставят услуги, частично препокриващи се с основната дейност на комплекса (предимно складови услуги). В последните няколко години се наблюдава тенденцията и част от клиентите на „Пристанищен комплекс – Русе“ ЕАД да инвестират в собствени складово-логистични бази.

С оглед на сложната пазарна обстановка, комбинираща перманентно нарастващ конкурентен натиск и нерастяща пазарна ниша от друга, дружеството предлага на своите клиенти услуги, които в оптимална степен отговаря на техните нужди. Търговската политика на комплекса е гъвкава, като целта е да се реагира максимално бързо и адекватно на пазарните промени. Тя насърчава контрагентите да увеличават обема на съвместната работа – както по отношение на традиционно предоставяни за обработка и складиране товари, така и за нови стоки. Доказателство за това е сериозната натовареност на складовата база (особено закритите складове). На по-малките си конкуренти, които в условията на нерастящ пазар и при по-ниски експлоатационни разходи предлагат по-ниски цени, комплексът отговаря с високо качество на предлаганите услуги и максимално използване предимствата на големите, като капацитет товарни терминали Русе-изток 1 и 2.

Като част от нашата социална отговорност ние приемаме прилагането и утвърждаването на производствена практика, ориентирана към опазване на околната среда. Усилията и инвестициите ни тази посока са част от цялостната концепция за бъдещото развитие и дейност на дружеството.

* 1. **КЛИЕНТИ - взаимоотношения и зависимост**

Товародателите реализиращи най-голям товарооборот имат установени дългогодишни добри партньорски взаимоотношения с комплекса.

Първите 10 клиента по големина на товарооборота реализират 341 хил. физ. тона или 70% от всички обработени товари. За миналата 2018 г. те представляват 490 хил. физ. тона (81%).

За 2019 г. отново на първата позиция отново е „Топлофикация – Русе“ ЕАД (въглища), следван от „Рубишипс транспорт“ ООД (торове, метали и др.), „Интерком спед“ ООД (метали), “Каолин“ ЕАД (глина, каолин), „Промет Стийл“ ЕАД, „Ритъм – 4 ТБ“ ЕООД, „Юнитранс“ ООД.

* 1. **Конкуренти – предимства и недостатъци**

Конкуренцията в сектора на пристанищните и логистични услуги в региона на град Русе се засилва с всяка изминала година. Клиентите търсят услуги, базирани на принципа на най-късата логистична верига, извършени на най-ниски цени.

На графиката по-долу е представен SWOT анализ на основните фактори, които влияят върху конкурентите позиции на “Пристанищен комплекс – Русе”ЕАД.

|  |  |
| --- | --- |
| СИЛНИ СТРАНИ | СЛАБИ СТРАНИ |
| * Ключово географско разположение; * Висок пазарен дял; * Наличие на голям капацитет; * Гъвкава търговска политика; * Професионализъм и традиции * Изградени сухоземни и жп връзки с националната пътна и жп мрежа; * Качество на услугите; | * Остаряла челна техника и инфраструктура; * Недостиг на закрити складови площи; * Силно влияние на климатичните условия; |
| ВЪЗМОЖНОСТИ | ЗАПЛАХИ |
| * Модернизация на съществуващата инфраструктура и техника за обработка на товари; * Изграждане на нови складове; * Обособяване на специализирани площи/терминали. | * Силен конкурентен натиск и риск от загуба на клиенти; * Влияние на неблагоприятните климатични условия; * Влияние на геополитически и глобални икономически процеси; * Риск от текучество на персонала. |

На територията **само на гр. Русе има четири работещи** товарни терминала – два с национално и два с регионално значение, като към момента **три от тях са конкурентни дружества**. Конкуренти са още терминалите в Свищов, Сомовит, както и румънските Галац, СБЗ – Гюргево и др. За определени услуги, като складирането например, има конкуренти, както и клиенти, които изграждат собствени бази.

През 2019 г. основното работещо звено в комплекса отново беше пристанищен терминал Русе-изток. По този начин гледната точка за конкуренцията е пречупена през тенденциите и влиянията за това пристанище.

**Русе-изток е един от лидерите на пазара на пристанищни услуги в българския участък на р. Дунав**. На следваща позиция по капацитет е пристанище Лом. То е отдадено на концесия през 2013г. и обработва широка гама от товари – въглища, кокс, зърно, метали, торове и др. Пристанище Свищов, концесионирано през 2007г. също реализира големи обеми, но за него е специфична обработката на съществен тонаж инертни материали. В Сомовит се претоварват основно торове и зърно в размер на около 100 – 120 хил.тона годишно.

Както беше вече споменато, преки конкуренти за Русе-изток са Русе-запад и Булмаркет.

* 1. **Маркетингова политика**

Маркетинговата политика на „Пристанищен комплекс – Русе“ ЕАД за поредна година е фокусирана върху удовлетворяване изискванията на клиентите.

Традиционното анкетното проучване за степента на клиентската удовлетвореност (от 2019 г.) за поредна година постави висока оценка на качеството на предоставяните услуги, както и на надеждността, с която контрагентите оценяват съвместната си работа с дружеството.

Конкуренцията е начин за установяване, какви са потребностите на фирмите, как и от кого най-добре да бъдат задоволени. С оглед на постоянно засилващата се конкуренция в сектора на предлагане на пристанищни услуги в регион Русе, дружеството предприема мерки да задържи своите клиенти и привлече нови чрез прилагане на гъвкави ценови условия и услуги.

Що се отнася до предлаганите услуги, целите и плановете на дружеството за поредна година бяха фокусирани върху усъвършенстването на услуги с перспективи за развитие, търсене на възможности за увеличаване на закритата складова площ и др.

Рекламата и поддържането на добро ниво на информираност сред настоящите и потенциални клиенти се осъществява чрез следните канали:

Директна комуникация с клиентите;

Интернет страницата на дружеството;

Периодични публикации в местни и регионални печатни и електронни издания;

Ежегодно се изработват рекламни материали, които се разпространяват сред клиенти и бизнес контрагенти.

През 2019 г. дружеството периодично излъчваше публикации в различни специализирани международни издания, предоставяйки информация за предлаганите услуги и извършваните дейности. С оглед увеличаването на глобализационните процеси, все по-свободния международен поток от стоки и услуги, на това направление отново ще бъде обърнато специално внимание, с цел привличане на клиенти, които са извън зависимостите на локалния пазар на регион Русе.

* 1. **ДОСТАВЧИЦИ - взаимоотношения и зависимост**

Нормалната дейност на „Пристанищен комплекс–Русе“ ЕАД изисква осъществяването на доставки на редица стоки и услуги. В комплекса изборът на доставчици се извършва съгласно „Вътрешните правила за контрол на разходите и паричните средства на търговското дружество”, приети от Съвета на директорите, които са съобразени с реда и условията на Закона за обществените поръчки (ЗОП), Търговския закон и подзаконовите нормативни актове по прилагането му.

Ключово значение за качеството на предоставяните услуги имат доставките на **електроенергия**, **резервни части и материали, гориво-смазочни материали, охрана** и **комуникации**.

## *4) Изпълнение на инвестиционната програма*

**Всички инвестиции и дейности по поддръжка се изпълняват със собствени средства на дружеството.**

**Общо инвестициите през 2019 г. в нова техника и технологии възлизат на** **400 хил. лв.**  Те са обезпечили закупуването на:

* Колесен челен товарач Komatsu на стойност 356 хил. лв..;
* Грайфер за ел.портален кран, на стойност 29 хил. лв.
* Компютърна техника – 3,3 хил. лв.
* Нова бариера на портала на пристанищен терминал Русе - Изток – 2,4 хил. лв.
* Стопански инвентар – 9,5 хил. лв.;

По отношение на изразходваните средства за планови и аварийни ремонти, и поддръжка на техниката и съоръженията, към края на 2019 г. те са **147 хил. лв.** От тях 82 хил .лв. са ремонт на м/к Мираж, 27 хил. лв. са за ремонти и възстановяване на ел. мотори и брензи на порталните кранове, 22 хил. лв. за ремонт на тилова техника и пристанищни съоръжения и 8 хил. лв. за авариен ремонт на кабел 20кW.

Съгласно сключения договор от 26.09.2006 г. с МТИТС, предвиденото възнаграждение по **„**Програма за ремонт и рехабилитация на ДМА-публична държавна собственост към ДП „Пристанищна инфраструктура“ **за 2019 г.** на „Пристанищен комплекс- Русе“ ЕАД“ е **110 хил. лв.**

Според изчисленията базирани на **реално обработени товари и пътници**, дължимата сума, която ПК-Русе има ангажимент да инвестира през 2019 г. възлиза **на 109 хил. лв.**

Обектите които бяха ремонтирани и рехабилитирани, в изпълнение на инвестиционната програма **за 2019 г. са:**

* Инженеринг и рехабилитация на покрив на ниската част на административна сграда в пристанищен терминал Русе – изток 1, в началото на 2019 г. дружеството довърши този обект от 2018 г., като част от стойността му в размер на **42 хил. лв.** са в изпълнение на задълженията за 2019 г.
* Ремонт на плосък покрив и помещения в административна сграда - Център – Русе извън района – **10 хил. лв.**;
* Подмяна на междинен кабел СрН 20кV на пристанищни терминали Русе – изток 1 и Русе – изток 2 - **50 хил. лв.**;
* Аварирал междинен кабел на страна средно напрежение на пристанищен терминал Русе – изток 1 – **6 хил. лв.;**
* Рехабилитация на настилки по открити складови площи в обособена зон Русе – изток и терминали Русе – изток 1 и Русе – изток 2 – **50 хил. лв**.;

Извършените дейности са на обща стойност **158 хил. лв.** Реализираното превишение от **49 хил. лв.** е прехвърлено като аванс за изпълнение на инвестиционната програма за 2020 г.

## *5) Основни проблеми и рискове през 2019 г.*

През изминалата 2019 г. „Пристанищен комплекс–Русе“ ЕАД бе изправен пред решаването на проблеми от различно естество:

* **Работа в пазарна ниша, която за поредна година не отчете изразителен растеж.** През годината единственият регулярно работещ товарен терминал в рамките на комплекса отново бе Русе-изток. Въпреки големия си капацитет, той не може да бъде експлоатиран с пълната си натовареност поради занижените в последните години доставки на товари за обработка и складиране. Може да се каже, че съобразно икономическата обстановка, към момента той работи с оптимална натовареност. Развиването на дейност в една ниша, която не демонстрира осезаем растеж, предполага насочване на конкурентния натиск към преразпределяне на пазарни дялове. Дружеството развива дейност в силната конкуренция на един терминал с национално и два порта с регионално значение на територията на Русе. По-малкия капацитет на останалите, съчетан с редуцираните по обем доставки на товари ги поставя в едно по-благоприятно пазарно положение, поради по-ниския обем експлоатационни разходи спрямо големия терминал Русе-изток.
* **Дейността на дружеството е неизменно съпътствана от потенциалния проблем с неблагоприятните хидрометеорологични условия по Дунав.** Маловодие и образуване на речни прагове съпътстват корабоплаването по реката и са предпоставка за нарушаване ритмичността на доставките на товари в основния товарен порт в дружеството – Русе-изток.
* **„Пристанищен комплекс–Русе“ ЕАД през последните години традиционно използва в дейността си остаряла инфраструктура и техника.** Редовното изпълнение на годишната инвестиционна програма на дружеството към ДП „Пристанищна инфраструктура“ на практика покрива извършването на най-належащите дейности по ремонт и рехабилитация на инфраструктурните обекти.

# ФИНАНСОВ АНАЛИЗ

## 1) *Финансови резултати от дейността*

**„Пристанищен комплекс – Русе“ ЕАД приключва 2019 г. с** **562 хил. лв. счетоводна печалба**, при 618 хил. лв. за 2018г. /-9%/.

През 2019 г. бяха реализирани *5 236 хил. лв. нетни приходи от продажби***,** като това е лек спад от -0.3 % спрямо 2018 г. В същото време разходите за икономически елементи отбелязват увеличение от +9 % спрямо предходната година.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ОСНОВНИ ФИНАНСОВИ И ОПЕРАТИВНИ ПОКАЗАТЕЛИ** | **2019 г.** | | | | |  |  |  |  |
| 1 | 2 |  | 3 |  |
| *в хил. лева* | 2019 г. | бизнес план | 1/2 (%) | 2018 г. | 1/3 (%) |
| Нетни приходи от продажби | 5 236 | 5 263 | -0.5% | 5 253 | -0.3% |
| Оперативни разходи | 4 711 | 4 299 | 9.6% | 4 290 | 9.8% |
| Печалба преди лихви, данъци и амортизации | 937 | 978 | -4.2% | 1 003 | -6.6% |
| EBITDA/Приходи от продажби (%) | 17.9% | 18.6% | -3.8% | 19.1% | -6.3% |
| Печалба преди лихви, данъци и финансирания (EBIT) | 556 | 547 | 1.6% | 610 | -8.9% |
| ЕBIT/Приходи от продажби (%) | 10.6% | 10.4% | 1.9% | 11.6% | -8.6% |
| Печалба преди данъци | 562 | 550 | 2.2% | 618 | -9.1% |
| Чиста печалба | 506 | 495 | 2.2% | 556 | -9.0% |
| Паричен поток (печалба + амортизации) | 887 | 926 | -4.2% | 949 | -6.5% |
|  |  |  |  |  |  |
| *в хил. лева* | 2019 г. | бизнес план | 1/2 (%) | 2018 г. | 1/3 (%) |
| Изменение на паричните наличности през периода (ПП по косвения метод) | 137 | -1 962 | 107.0% | 231 | -40.7% |
| Нетен паричен поток от основна дейност | 548 | -1 379 | -139.7% | 294 | 86.4% |
| Нетен паричен поток от инвестиционна дейност | -411 | -583 | -29.5% | -63 | 552.4% |
| Нетен паричен поток от финансова дейност | 0 | 0 | - | 0 | - |
|  |  |  |  |  |  |
| *в хил. лева* | 2019 г. | бизнес план | 1/2 (%) | 2018 г. | 1/3 (%) |
| Краткотрайни активи | 12 412 | 12 310 | 0.8% | 12 237 | 1.4% |
| Краткосрочни пасиви | 482 | 503 | -4.2% | 494 | -2.4% |
| Оборотен капитал | 11 930 | 11 807 | 1.0% | 11 743 | 1.6% |
| Зает (постоянен) капитал | 16 909 | 16 907 | 0.0% | 16 692 | 1.3% |
| Текуща ликвидност | 25.8 | 24.5 | 5.3% | 24.8 | 4.0% |
| Дългосрочни пасиви/Сума на активите (%) | 1.9% | 2.0% | -5.0% | 2.0% | -5.0% |
|  |  |  |  |  |  |
| Средносписъчен брой на служителите за периода | 122 | 125 | -2.4% | 128 | -4.7% |
| Средна работна заплата за периода (в лева) | 1 283 | 1 144 | 12.2% | 1 149 | 11.7% |
| Обработени товари (хил. физ. тона) | 485 | 579 | -16.2% | 604 | -19.7% |
| Приходи от продажби на един зает (в лева) | 46 295 | 42 216 | 9.7% | 41 352 | 12.0% |

За 2019 г. е отчетеното положително изменение на *паричните наличности* в размер на 137 хил. лв. (за сравнение 2018 г. завършва с положителен паричен поток от 231 хил. лв.).

В Отчета за паричния поток *(по косвения метод)* е отчетен *паричен поток от основна дейност* от +547 хил. лв.

*Паричния поток от инвестиционна дейност* за 2019 г. е в размер на -410 хил. лв.

В дружеството няма отчетен *Паричен поток от финансова дейност* (съгласно ОПП по косвения метод)**.**

Стойността на показателя Приходи от продажби на един зает в лева нараства спрямо 2018 г. с 12 %.

## *2) Финансови коефициенти*

1. *Като обобщаващ показател, рентабилността* отразява цялостната ефективност от дейността на фирмата. Показателите за рентабилност отчитат динамиката на различните компоненти на приходите и разходите на дружеството. Видно е, че за 2019г. стойностите на основните коефициенти на рентабилност се запазват или минимално намаляват своите стойности. Това се дължи на факта, че и през двете години стойностите на печалбата и приходите са близки по размери.

|  |  |  |  |  |
| --- | --- | --- | --- | --- |
| **Показатели /Финансови коефициенти:** | **Формула** | **2019г.** | **БП**  **2019** | **2018г.** |
| ***Проценти на рентабилност:*** |
| 1. На печалбата преди лихви и данъци | Печ. преди лихви и данъци (EBIT) | 10.62% | 10.39% | 11.61% |
| Нетни приходи от продажби |
| 2. На счетоводна печалба | Счетоводна печалба | 10.73% | 10.45% | 11.76% |
| Нетни приходи от продажби |
| 3. На нетната печалба | Нетна печалба | 9.66% | 9.41% | 10.58% |
| Нетни приходи от продажби |

1. *Отчетените стойности на коефициентите за ликвидност* свидетелстват за традиционно добрите нива, на които тя се поддържа в дейността на „Пристанищен комплекс – Русе“ ЕАД.

|  |  |  |  |  |
| --- | --- | --- | --- | --- |
| ***Коефициенти на ликвидност*** | | **2019г.** | **БП**  **2019** | **2018г.** |
| 1. Кф. на обща ликвидност (current ratio) | Краткотрайни активи | 25.75 | 24.47 | 24.47 |
| Краткосрочни задължения |
| 2. Кф. на бърза ликвидност (quick ratio) | Краткотрайни активи - Мат.запаси | 25.22 | 23.96 | 24.24 |
| Краткосрочни задължения |
| 3. Кф. на незабавна/финансова ликвидност (Cash position ratio) | Кр.фин.актив + Парични ср-ва | 19.51 | 14.52 | 18.76 |
| Краткосрочни задължения |
| 4. Кф. на абсолютна ликвидност | Парични средства | 19.51 | 14.52 | 18.76 |
| Краткосрочни задължения |
| Нетен оборотен капитал -хил.лв. (Net Working Capital) | Краткотрайни активи | 11 930 | 11 807 | 11 743 |
| Краткосрочни задължения |

В края на 2019 г. е отчетен ръст в стойността на краткосрочните активи, които нарастват с 175 хил. лв. (1,4%) спрямо предходната година, като същевременно краткосрочните задължения намаляват с -12 хил. лв. (-2,4%). В резултат на цитираната динамика, дружеството формира увеличение от 0,98 пункта на *коефициента на обща ликвидност* (от 24,77 за 2018 г. до 25,75 през 2019г.). Поради малкото тегло на материалните запаси при формиране на краткосрочния актив на дружеството, *коефициентът на бърза ликвидност (quick ratio)* не се различава съществено като стойност от коефициента на обща ликвидност. „Пристанищен комплекс – Русе“ ЕАД няма краткосрочни финансови активи и по тази причина показателите за *незабавна (финансова[[1]](#footnote-1)\*) и абсолютна ликвидност* съвпадат. *Абсолютната ликвидност* изразява възможността на фирмата да покрие текущите си задължения изцяло с наличните си парични средства и техните еквиваленти. През отчетния период този показател също отчита увеличение от 0,75 пункта, като достига 19,51 при 18,76 за предходната 2018г. Това се дължи на динамиката от увеличението в стойността от една страна на краткотрайните активи като цяло, а от друга на намалението на краткосрочните задължения.

**Нетният оборотен капитал** е тясно свързан с ликвидността. Той изразява способността на фирмата да покрие текущите си задължения с бързоликвидни/краткосрочни активи. Индикатор за неплатежоспособност е отрицателната величина на НОК. Прекалено големият размер на НОК от друга страна може също да е причина за загриженост, тъй като може да е показател за голям обем замразени средства в складови запаси или трудно събираеми вземания.

„Пристанищен комплекс – Русе“ ЕАД приключва 2019г. с положителна стойност на Нетния оборотен капитал от 11 930 хил. лв. Спрямо 2018г. стойността на този показател нараства с 1,6 %. Дружеството няма основания за опасения от замразяване на големи парични средства в запаси или вземания, тъй като основна част от оборотния капитал е в парични средства.

1. Степента на *финансова автономност* на фирмата се изразява с възможността й да посреща своите дългосрочни задължения. За благоприятна се счита всяка стойност на коефициента на финансова независимост над 0,5.

|  |  |  |  |  |
| --- | --- | --- | --- | --- |
| ***Коефициенти за финансова автономност*** | | **2019г.** | **БП**  **2019** | **2018г.** |
| **1. Коефициент на финансова автономност** | **Собствен капитал** | **20.18** | **19.43** | **19.56** |
| **Привлечен капитал (Пасиви-СК)** |
| **2. Коефициент на задлъжнялост** | **Привлечен капитал (Пасиви-СК)** | **0.05** | **0.05** | **0.05** |
| **Собствен капитал** |

„Пристанищен комплекс–Русе“ ЕАД няма дългосрочни задължения, с изключение на нормативно определените провизии при пенсиониране и дългосрочния данъчен пасив. Дружеството традиционно се отличава с високи стойности на показателя за финансова независимост. За 2019 г. коефициентът на финансова автономност отбелязва стойност 20,18 - което показва, че всеки 1 лев зает капитал е обезпечен с 20,18 лв. собствен капитал. В сравнение с предходния период е отчетено увеличение от 3 %.

Коефициентът на финансовата задлъжнялост е без изменение спрямо предходната 2018г.

Стойностите и на двата показателя характеризират добрата платежоспособност на дружеството - резултат от задържането на привлечения капитал на ниски нива от една страна, както и високия дял и абсолютна стойност на собствения капитал от друга.

1. *Показателите за възвръщаемост* изразяват отношението между реализираната от фирмата печалба и използвания от нея капитал за съответния период.

|  |  |  |  |  |
| --- | --- | --- | --- | --- |
| ***Коефициенти на възвръщаемост:*** | | **2019г.** | **БП**  **2019** | **2018г.** |
| 1. Капитализация на активите | Нетна печалба | 0.03 | 0.03 | 0.03 |
| Сума на Актива |
| 2. Възвръщаемост на собствения капитал | Нетна печалба | 0.03 | 0.03 | 0.03 |
| Собствен капитал |
| 3. Възвръщаемост на пасивите без СК | Нетна печалба | 0.62 | 0.58 | 0.67 |
| Сума на Пасива (привлечен капитал) |

Към края на 2019г. коефициентът на *капитализация на активите* е със стойност 0,03 пункта, което показва, доколко ефективно са използвани ресурсите (активите) на дружеството. През отчетния период един лев активи са донесли на дружеството 0,03 лв. балансова печалба. Показателят отбелязва устойчивост спрямо 2018г. За текущата година коефициента на *възвръщаемост на собствения капитал* показва, че един лев собствен капитал на „Пристанищен комплекс–Русе“ ЕАД носи 0,03лв. балансова печалба. През 2019 год. показателят за *възвръщаемост на пасивите* достига 0,62 лв. при 0,67 лв. за 2018 г. Така е отчетено намаление на реализираната чиста печалба за 1 лев зает капитал с -0,05 лв. (7%)

1. *Коефициентът на ефективност на разходите* за обичайна дейност за 2019 г. е със стойност от 1,11 и показва приходите, реализирани с 1 лев разходи през годината. Той е по-голям от единица (дружеството приключва годината с печалба от дейността), и е с 1% по -нисък от 2018 г.

Величината на *коефициента на ефективност на приходите* показва леко увеличение при разходите, необходими за генерирането на 1 лев приход.

|  |  |  |  |  |
| --- | --- | --- | --- | --- |
| ***Коефициенти на ефективност:*** | | **2019г.** | **БП**  **2019** | **2018г.** |
| 1. Ефективност на разходите за обичайна дейност | Общо приходи от дейността | 1.11 | 1.13 | 1.13 |
| Общо разходи за дейността |
| 2. Ефективност на приходите от обичайна дейност | Общо разходи за дейността | 0.90 | 0.89 | 0.88 |
| Общо приходи от дейността |

## 

## *3) Финансов резултат, основни видове приходи и разходи за дейността*

Съобразно генерирания товароборот, отчетените приходи и извършените разходи, „Пристанищен комплекс – Русе“ ЕАД приключва 2019 г. с финансов резултат - *счетоводна печалба от* ***562 хил. лв****.*, което е с -9% по-малко от предходната година.

|  |  |  |  |  |  |
| --- | --- | --- | --- | --- | --- |
| ОТЧЕТ ЗА ПРИХОДИТЕ И РАЗХОДИТЕ | *1* | *2* |  | *3* |  |
| в хил. лева | 2019г. | бизнес план | 1/2 (%) | 2018г. | 1/3 (%) |
| **Нетни приходи от продажби, в т.ч.:** | 5 236 | 5 263 | -0.5% | 5 253 | -0.3% |
| - приходи от претоварна дейност | 2 624 | 2 768 | -5.2% | 2 691 | -2.5% |
| - други | 2 612 | 2 495 | 4.7% | 2 562 | 2,0% |
| Други приходи | 412 | 14 | 2842.9% | 40 | 930,0% |
| Разходи за материали и външни услуги | 1 584 | 1 486 | 6.6% | 1 447 | 9,5% |
| Разходи за възнаграждения и соц.осигуровки | 2 832 | 2 717 | 4.2% | 2 702 | 4.8% |
| Други разходи | 295 | 96 | 207.3% | 141 | 109.2% |
| Суми с корективен характер | 0 | 0 | - | 0 | - |
| **Печалба преди лихви, данъци и амортизации** | **937** | **978** | -4.2% | **1 003** | **-6,6%** |
| Разходи за амортизации | 381 | 431 | -11.6% | 393 | -3.1% |
| **Печалба преди лихви, данъци и финансирания** | **556** | **547** | **1.6%** | **610** | **-8,9%** |
| Финансирания | 0 | 0 | - | 0 | - |
| Нетни финансови приходи (разходи) | 6 | 3 | 100.0% | 8 | -25% |
| **Печалба преди извънредни приходи (разходи)** | **562** | **550** | **2.2%** | **618** | **-9.1%** |
| Нетни извънредни приходи (разходи) | 0 | 0 | - | 0 | - |
| **Печалба преди данъци** | **562** | **550** | **2.2%** | **618** | **-9.1%** |
| Разходи за данъци | 56 | 55 | 1,8% | 62 | -9.7% |
| **Чиста печалба** | **506** | **495** | **2,2%** | **556** | **-9,0%** |

*Структурата на приходите* на Пристанищен комплекс-Русе ЕАД няма съществени изменения през годините. *Нетните приходи от продажби* представляват 92,3 % от общите приходи на дружеството. *Другите приходи* в които влизат приходи със случаен характер, като застрахователни обезщетения, финансирания, приходи от преоценки и други заемат 7,3%. През 2019г. в перо *Други приходи* влиза, изплатената сума от 184 хил. лв. от първата частична сметка за разпределение на приети вземания към КТБ АД, съгл. Закона за банковата несъстоятелност. Също така в това перо са посочени и 171 хил. лв. представляващи изплатени от Министерството на труда и социалната политика по проект „Създаване на условия за устойчива заетост“ от оперативна програма „Развитие на човешките ресурси“ 2014-2020 г., направени и верифицирани разходи. *Приходите от финансова дейност* са 0,4 % от общите и са съставени от положителни курсови разлики по валутните сметки и акумулирани лихви по парични средства в банки.

За 2019 г. *разходите по икономически елементи* възлизат на 5 092 хил.лв. при 4 683 хил.лв. през 2018 г. По този начин се отчита увеличение на разходите в размер на 409 хил.лв. (8,7%). Най-отчетливо това увеличение се наблюдава при *Разходите за материали и външни услуги,* които се увеличават общо със 137 хил.лв. (9%) и *Разходите за персонала* (заплати и осигуровки), които общо нарастват със 130 хил.лв. (4,8%).

**Изменение на разходите по отделни елементи:**

* ***разходите за материали*** се увеличават с 70 хил. лв. (13%), а общата им стойност към края на 2019 г. възлиза на 614 хил. лв. Най-съществено увеличение бележат изразходените средства за *материали*, които нарастват с 65 хил. лв. (82 %), *ГСМ* с 13 хил.лв. (9%) и работно облекло със 7 хил. лв. (88 %). Намаляват разходите за ел.енергия с -12 хил. лв. (-5%);
* ***разходите за външни услуги*** също увеличават обема си с 67 хил. лв. (7%) и за 2019 г. възлизат на 970 хил. лв. Най-голям ръст имат разходите за *ремонт*, които нарастват с 90 хил. лв. в следствие на извършен ремонт на м/к Мираж.Нарастват и разходите за *охрана* с 39 хил. лв. (11%). Същевременно намаляват разходите за *поддръжка и рехабилитация на обектите публична държавна собственост* с -44 хил. лв. (-29%) и *реклама* с -18 хил. лв. (86%). Останалите изменения в групата са несъществени и не оказват решаващо влияние на разходите.
* Към края на 2019 г. разходите за ***амортизации*** възлизат на 381 хил. лв., което е с -12 хил. лв. по-малко (-3%) спрямо 2018 г. Амортизациите се начисляват в съответствие с нормативната уредба и приетата счетоводна политика на дружеството;
* Начислените ***средства за възнаграждения*** на персонала през 2019 г. са с 145 хил. лв. повече (8%) спрямо 2018 г;
* Разходите за ***осигуровки и надбавки*** за 2019 г. сас -15 хил. лв. по-малко (-1,7%) спрямо предходната година. Те са съобразени с изискванията на законодателството и подписания КТД.

|  |  |  |  |
| --- | --- | --- | --- |
| **Вид на разхода** | **2019 г. (в лева)** | | |
| *Плащане* | *Сума* | *Средно на 1 лице* |
| Храна | в брой | 288 315 | 2 363.24 |
| Помощи | в брой | 3 286 | 26.93 |
| Издръжка на бази за отдих, физкултура, спорт, туризъм, културни занимания, и др. |  | 720 | 5.90 |
| Еднократни плащания |  | 27 373 | 224.37 |
| Други | в натура | 9 698 | 79.49 |
| **Общо разходи за социални надбавки:** |  | 329 392 | 2 699.93 |
| Разходи за социални осигуровки |  | 515 190 | 4 222.87 |
| **Общо разходи за социални осигуровки и надбавки:** |  | 844 582 | 6 922.80 |

* При ***другите разходи*** на дружеството, след като се елиминират показаните разходи по оперативна програма „Развитие човешки ресурси“, се отчита намаление в сравнение с 2018 г. и за 2019 г. възлизат на 124 хил. лв. (-17 хил. лв., -12%). Икономията произхожда най-вече от намалението при средствата по чл. 222 и чл. 224 от КТ, свързани с изплащане на обезщетения при напускане и пенсиониране на работници и служители -20 хил. лв. (-28%) и командировки в страната и чужбина -5 хил. лв. (-36%). Увеличение има при *други разходи* с 5 хил. лв.

## *4) Приходи и разходи по основни видове дейности (Центрове на печалбата)*

|  |  |  |  |  |  |
| --- | --- | --- | --- | --- | --- |
| **ПРИХОДИ / РАЗХОДИ**  **по центрове на печалбата (хил.лв.)** | **2019 г.** | **Бизнес план 2019** | **Изменение (%)** | **2018 г.** | **Изменение (%)** |
| - приходи от претоварна дейност | 2 624 | 2 768 | -5.2% | 2 691 | -2.5% |
| - разходи за претоварна дейност | 2 363 | 2 270 | 4.1% | 2 207 | 7.1% |
| **Печалба от претоварна дейност** | **261** | **498** | **-47.6%** | **484** | **-46.1%** |
| - приходи от съхранение | 1 919 | 1 978 | -3.0% | 1 987 | -3.4% |
| - разходи за съхранение | 486 | 473 | 2.7% | 471 | 3.2% |
| **Печалба от съхранение** | **1 433** | **1 505** | **-4.8%** | **1 516** | **-5.5%** |
| - други приходи | 1 105 | 531 | 108.1% | 615 | 79.7% |
| - други разходи | 2 243 | 1 987 | 12.9% | 2 005 | 11.9% |
| **Общо приходи от дейността** | **5 648** | **5 277** | **7.0%** | **5 293** | **6.7%** |
| **Общо разходи за дейността** | **5 092** | **4 730** | **7.7%** | **4 683** | **8.7%** |
| Приходи от продажби на 1 зает (в лева) | 46 295 | 42 216 | 9.7% | 41 352 | 12.0% |
| Разходи за дейността на 1 зает (в лева) | 41 738 | 37 840 | 10.3% | 36 586 | 14.1% |
| **Печалба преди лихви и данъци**  **на 1 зает (в лева)** | **4 557** | **4 376** | **4.1%** | **4 766** | **-4.4%** |

За 2019 г. приходите от основната претоварна дейност намаляват с -67 хил. лв. (-2,5%), същевременно разходите за тази първостепенна дейност на комплекса се увеличават със 156 хил. лв. (7%). Към края на 2019 г. дружеството отчита печалба от тази дейност в размер на 261 хил. лв., което е с -223 хил. лв. по-малко или -46% намаление спрямо резултата от 2018 г.

За 2019 г. дружеството отчита постъпления от складовата си дейност в размер на 1 919 хил. лв. при 1 987 хил. лв. за предходната година, налице е намаление от -68 хил. лв. (-3%). Разходите за складова дейност към края на 2019 г. възлизат на 486 хил. лв., което е с 15 хил. лв. (3%) повече от отчетеното за 2018 г. В резултат на горната динамика, печалбата от съхранение през 2019 г. възлиза на 1 433 хил. лв., като в сравнение с отчетената през 2018 г., тя намалява с -83 хил. лв. или -5,5 %.

След елиминиране на сумата от Оперативна програма „РЧР“, отразена в *други приходи* и *други разходи*, размера на другите приходи (понтонна услуга, портфлот, експедиция и кантария и др.) става в размер на 934 хил. лв., което е увеличение с 52% (319 хил. лв.) в сравнение с предходната година.

В това перо през 2019г. влизат посочените по-горе 184 хил. лв. от изплатените пари от първата частична сметка за разпределение на приети вземания към КТБ АД.

Същевременно *разходите за други дейности* на дружеството след елиминирането на сумата от Оперативна програма „РЧР“ са в размер на 2 072 хил. лв., което е с 3% (67 хил. лв.) повече спрямо 2018 г.

## *5) Анализ на финансовите приходи и разходи*

За 2019г. дружеството реализира положителен нетен резултат от финансовите си приходи и разходи от 6 хил. лв., докато през 2018г. този резултат е бил 8 хил. лв. В това число:

*Приходите от лихви* към края на 2019г. възлизат на 3 хил. лв. (при 2 хил. лв. за 2018г.). През периода са реализирани положителни *разлики от промяна на валутни курсове* от 5 хил. лв., при 11 хил. лв. положителни курсови разлики през 2018 г.

За 2019 г. във финансовите разходи са отчетени 2 хил. лв. *други разходи* по финансови операции.

## 

## *6) Анализ на промените в Баланса на дружеството*

### 6.1. Актив

За осъществяване на дейността си през 2019г. “Пристанищен комплекс–Русе” ЕАД разполага с активи с общ размер от 17 391 хил. лв.

Към 31 декември 2019г. стойността на *Дълготрайните активи* на дружеството възлиза на 4 979 хил. лв., което е с 30 хил. лв. (0,6 %) повече в сравнение с края на 2018г. Изменението се дължи на начислената през периода амортизация и новозакупените ДМА, в това число и колесен челен товарач на стойност 356 хил. лв. В края на текущата година, като дългосрочни финансови активи на стойност 1 360 хил. лв. са посочени недвижими имоти, собственост на дружеството (инвестиционни имоти съгласно НСС 40), чиято стойност бе преоценена до пазарните нива към края на 2019г. Дълготрайните активи заемат 29%-тен дял в структурата на Актива.

|  |  |  |  |
| --- | --- | --- | --- |
| СЧЕТОВОДЕН БАЛАНС | 31 ДЕКЕМВРИ 2019 | | |
| *в хил. лева* | 31.12.2019 | 31.12.2018 | 1/2 (%) |
| **Дълготрайни активи** | 4 979 | 4 949 | 0.6% |
|  |  |  |  |
| **Краткотрайни активи, в т.ч.:** | 12 412 | 12 237 | 1.4% |
| Материални запаси и стоки | 256 | 264 | -3.0% |
| Краткосрочни вземания | 2 754 | 2 708 | 1.7% |
| Парични средства | 9 402 | 9 265 | 1.5% |
| **Краткосрочни пасиви, в т.ч.:** | 482 | 494 | -2.4% |
| Краткосрочни задължения | 482 | 494 | -2.4% |
| Работен капитал | 11 930 | 11 743 | 1.6% |
| Зает (постоянен) капитал | 16 909 | 16 692 | 1.3% |
|  |  |  |  |
| **Дългосрочни пасиви** | 339 | 342 | -0.9% |
| Други |  |  |  |
| Чиста стойност на активите | 16 570 | 16 350 | 1.3% |
|  |  |  |  |
| **Печалба (загуба)** | 506 | 556 | -9.0% |
| Финансов резултат от минали години | 1 097 | 1 105 | -0.7% |
| Резерви | 12 305 | 12 027 | 2.3% |
| Основен капитал | 2 662 | 2 662 | 0.0% |
| **Собствен капитал** | 16 570 | 16 350 | 1.3% |

Краткотрайните активи, с които дружеството разполага към края на отчетната година, възлизат на 12 412 хил. лв., което представлява 71% от стойността на Актива на комплекса. В сравнение с края на предходната година тяхната стойност се е увеличила с 175 хил. лв. (1%). От тях:

*Материалните запаси* представляват 1,5% от стойността на Актива на дружеството. През отчетния период тяхната стойност спрямо 2018 г. намалява с -8 хил. лв. (-3 %) и възлиза на 256 хил. лв. към 31.12.2019 г.

*Краткосрочните вземания* заемат 16 % от Актива. Към края на 2019 г. те възлизат на 2 754 хил. лв., като вземанията от клиенти са 25 % от тях и са на стойност 694 хил. лв. Обемът на последните е с 14 % повече спрямо края на 2018 г. Другите вземания на дружеството намаляват с 40 хил. лв. В края на годината са обезценени трудносъбираеми вземания в размер на 8 хил. лв.

Към края на 2018 г. *Паричните средства* запазват дела си в общата стойност на актива, като те представляват 54 % от стойността на активите при 54 % към 31.12.2018 г. Дружеството приключва 2019 г. с парични средства в размер на 9 402 хил. лв. (+137 хил. лв. спрямо края на 2018 г.).

### 6.2. По-големи вземания от клиенти и доставчици

|  |  |  |  |  |  |  |
| --- | --- | --- | --- | --- | --- | --- |
| № | Вземания по контрагенти | Общ размер | Възраст на вземанията | | | Просроч. вземания |
| до 3 м. | 3 - 6 м. | над 6 м. |
| 1 | "Топлофикация - Русе" ЕАД | 125 355 | 56 540 | 56 603 | 12 212 | 0 |
| 2 | "Рубишипс транспорт" ООД | 117 209 | 117 209 | 0 | 0 | 0 |
| 3 | "Холлеман България" ООД | 71 246 | 71 246 | 0 | 0 | 0 |
| 4 | "Никтранс" ЕООД | 26 631 | 25 765 | 866 | 0 | 0 |
| 5 | "Л.Стоянов-АВТОМАН" ЕООД | 25 581 | 25 581 | 0 | 0 | 0 |
| 6 | "Интерком спед" ООД | 25 426 | 25 426 | 0 | 0 | 0 |
| 7 | "Галакси Пауър" ЕООД | 21 351 | 19 325 | 2 026 | 0 | 0 |
| 8 | "Енерджи Маркет" АД | 21 025 | 10 349 | 10 676 | 0 | 0 |
| 9 | "Дунав Сървисиз БГ" ЕООД | 19 539 | 0 | 835 | 18 704 | 0 |
| 10 | "Л.Стоянов-АВТОМАН" ЕТ | 13 691 | 8 432 | 5 259 | 0 | 0 |
| 11 | "Каолин" ЕАД | 12 817 | 12 817 | 0 | 0 | 0 |
| 12 | "Стийлимпекс" ООД | 12 816 | 11 954 | 862 | 0 | 0 |
| 13 | "КЦМ"АД | 12 803 | 12 803 | 0 | 0 | 0 |
| 14 | "Рубикон Шипинг"ООД | 12 113 | 12 113 | 0 | 0 | 0 |
| 15 | "Астра Биоплант" ЕООД | 11 957 | 11 957 | 0 | 0 | 0 |
| 16 | "Фючер планет" ЕООД | 11 259 | 3 044 | 3 040 | 5 175 | 0 |
|  | от 402 | 83 522 | 50 222 | 33 300 | 0 | 0 |
|  | Други | 70 072 | 59 640 | 6 543 | 3 890 | 0 |
|  | **Обща сума ПК** | **694 413** | **534 422** | **120 010** | **39 981** | **0** |

„Пристанищен комплекс–Русе“ ЕАД приключва 2019 г. с 694 хил. лв. вземания от клиенти и доставчици. Към 31.12.2019г. клиентите, влизащи в групата на по-големите длъжници (дължащи суми над 10 хил. лв. от общите вземания) са посочени в горната таблица. Общо, тези клиенти дължат 541 хил. лв., което задължение представлява 78 % от вземанията на дружеството.

Сумата от 84 хил. лв. в сметка 402 – Доставчици по аванси, се формира от:

* 34 хил. лв. авансово плащане за доставка на вилков повдигач;,
* 1 хил. лв. аванс за закупуване на хидравличен крик и
* 49 хил. лв. са направените разходи в преизпълнение на инвестиционната програма към ДП“ Пристанищна Инфраструктура“ съгласно договор, сключен с МТИТС, за 2019 г. и се отчитат като аванс за 2020 г.

По отношение на възрастова структура, вземанията със срок до 3 месеца са 77 %, от 3 до 6 месеца са 17 %, а просрочените вземания над 6 месеца са 6 % от общия обем вземания от клиенти и доставчици.

Към 31.12.2018г. вземанията от клиенти със задължение над 10 хил. лв. са били следните:

|  |  |  |
| --- | --- | --- |
| № | **Контрагенти** | **салдо 31.12.2018** |
| 1 | "Топлофикация - Русе" ЕАД | 221 707 |
| 2 | "Рубишипс транспорт" ООД | 87 255 |
| 3 | "Л.Стоянов-АВТОМАН" ЕООД | 76 910 |
| 4 | "Холлеман България" ООД | 60 953 |
| 5 | УДП ИЗМАИЛ-чрез Галакси Пауър | 18 256 |
| 6 | "Каолин" ЕАД | 23 906 |
| 7 | "Никтранс" ЕООД | 14 723 |
| 8 | "Стийлимпекс" ООД | 14 437 |
| 9 | "Булвикс"АД | 14 277 |
|  | **Обща сума ПК** | **607 894** |

### 6.3. Пасив

**Основният капитал** на дружеството към 31.12.2019 г. е в размер на 2 662 хил. лв. (без изменение спрямо 2018 г.).

Капиталовата структура на “Пристанищен комплекс–Русе” ЕАД към 31.12.2019 г. е следната:



*Краткосрочните задължения* на дружеството са текущи и се погасяват в предвидените срокове. Към края на отчетния период те възлизат на 2,8 % от стойността на Пасива и 100 % от Краткосрочните пасиви в баланса на дружеството. В сравнение с края на 2018 г. краткосрочните задължения на дружеството намаляват с -12 хил. лв. (-2,4 %). Като това се дължи най-вече на редуцираните *задълженията към доставчици* към края на годината, които намаляват със -19 хил. лв. спрямо края на 2018 г. *Задълженията към персонала* се увеличават с 15 хил. лв. и са съобразени с нормативните изисквания, а *задълженията към социалното осигуряване* намаляват с -8 хил. лв. спрямо 31.12.2018 г. Задълженията към бюджета намаляват с -16 хил. лв., а други краткосрочни задължения се увеличават с 16 хил. лв. спрямо края на 2018г. Дружеството внася в определените срокове дължимите данъци по ЗКПО, ЗДДС, данъците и таксите по ЗМДТ, данъците по ЗДДФЛ, вноските за социално и здравно осигуряване, изготвя и представя в необходимите срокове справки-декларации съгласно действащото законодателство.

### 6.4. По-големи задължения към клиенти и доставчици

*За 2019 г. “Пристанищен комплекс – Русе” ЕАД* ***няма просрочени плащания*** *към държавата, персонала или доставчиците си и погасява задълженията си в договорените или нормативно определени срокове.*

|  |  |  |  |  |  |  |
| --- | --- | --- | --- | --- | --- | --- |
| № | Задължения по контрагенти | Общ размер | Възраст на задълженията | | | Просрочени вземания |
| до 3 мес. | от 3 до 6 мес. | над 6 мес. |
| 1 | "АСОП - ЩИТ" ЕООД | 40 454 | 40 454 | 0 | 0 | 0 |
| 2 | "ГРАНД ЕНЕРДЖИ ДИСТРИБЮШЪН" ЕООД | 21 935 | 21 935 | 0 | 0 | 0 |
| 3 | "ТОПЛОФИКАЦИЯ РУСЕ" ЕАД | 9 641 | 9 641 | 0 | 0 | 0 |
| 4 | "ЛАЙТС" ООД | 1 496 | 1 496 |  |  |  |
| 5 | "ПРИМЕКС"ЕООД | 1 048 | 1 048 |  |  |  |
|  | Други | 3 034 | 3 034 | **0** | **0** | **0** |
|  | **Обща сума ПК** | **77 608** | **77 608** | **0** | **0** | **0** |

Краткосрочните задължения към доставчици и клиенти, отчетени към 31.12.2019 г. възлизат на 78 хил. лв. Фирмите, на които дружеството дължи суми над хиляда лева, са посочени в горната таблица, като техния относителен размер е 96% от общите задължения към контрагенти.

Задълженията на “Пристанищен комплекс-Русе” ЕАД към края на месец декември 2018 г. към доставчици и клиенти с вземания над 1 000 лв. са били следните:

|  |  |  |
| --- | --- | --- |
| № | **Контрагенти** | **салдо 31.12.2018** |
| 1 | "АСОП - ЩИТ" ЕООД | 36 842 |
| 2 | "РИТЪМ-4 ТБ" ООД | 29 358 |
| 3 | "ТОПЛОФИКАЦИЯ РУСЕ" ЕАД | 11 531 |
| 4 | "ПРИМЕКС" ЕООД | 1 324 |
|  | От 412 | 15 203 |
|  | Други | 2 845 |
|  | **Обща сума ПК** | **97 103** |

# ПАЗАРНИ ПЕРСПЕКТИВИ ЗА 2019 г.

През 2019 г. за поредна година прогнозите са за липса на изразителен икономически растеж на глобалния пазар на стоки и услуги. Очакванията за дейността на „Пристанищен комплекс-Русе” ЕАД са за продължаване на негативната тенденция за спад на товарооборота.

Като един от водните портали на страната, „Пристанищен комплекс – Русе“ ЕАД ще развива дейност в една ниша на постоянно увеличаващ се конкурентен натиск при липса на отчетлив ръст в доставките на товари за обработка и складиране.

***Вероятно бъдещо развитие на предприятието***

Пристанищните дейности са тясно обвързани с международното икономическо положение и състоянието на търговията. Липсата на индикации за трайно възстановяване на световния, респ. европейския пазар на стоки и услуги, влияе негативно върху дейността на дружеството. Обемите в различни групи товари, предоставяни за обработка и складиране, силно варират на годишна база. Същевременно през 2019 г. за поредна година пазарната ниша на този вид услуги в региона на Русе не отбеляза съществен ръст. На база гореописаните тенденции би могло да се каже, че в последните няколко години основния товарен терминал на комплекса Русе-изток работи с един своеобразен оптимум от своя капацитет и потенциал. За 2020 г. дружеството ще положи усилия за продължаване на добрите практики от дейността си и **запазване на съществуващите товародатели, а по възможност и създаване на благоприятни условия за привличане на нови видове товари.**

В дейността си дружеството най-вероятно ще се изправи пред следните предизвикателства:

* Дружеството изпитва изключително голям **конкурентен натиск** в последните години. Към момента на територията на регион Русе функционират четири пазарни субекта, предлагащи пристанищни услуги – два с национално и два с регионално значение. Три от изброените са пряка конкуренция на основния товарен терминал на комплекса, терминал Русе-изток. По-малкия капацитет на конкурентните портове им позволява те да работят с далеч по-ниски експлоатационни разходи, тоест да предлагат по-ниски цени за извършваните услуги. От друга страна, отдаването на концесия на терминали, които са били част от структурата на ПК-Русе и съществуването им като нов държавен оператор, допринася допълнително за усложняване на конкуренцията в тази сфера.

Занижените в последните години обеми на товаропотока прави възможно тези редуцирани доставки да бъдат поемани и от по-малки от Русе-изток терминали. По отношение конкретно на складовите услуги, такива в регион Русе предлагат и други пазарни субекти. Наблюдава се и тенденция част от клиентите да инвестират в собствени складови бази, разположени в близост до основните пътни артерии на града.

* **Липсата на изразителен икономически растеж** за поредна година ще ограничава опциите за разширяване дейността на „Пристанищен комплекс – Русе“ ЕАД. Въпреки, че дружеството разполага с опитен персонал, товарен терминал с голям капацитет и предлага качествени услуги, външни за дейността фактори възпрепятстват една изразителна пазарна експанзия. Клиентите на дружеството осъществят по-скоро краткосрочни логистични схеми, които бележат пикове и спадове. Липсват дългосрочно гарантирани товаропотоци, което от своя страна променя логистиката по отношение обем и направление на доставките сравнително често.
* Активното търсене на открити и закрити складове през последните години доведе до появата нови и развитието на съществуващи складове на територията на Русе. Фирми-клиенти на дружеството развиха свои бази. Наличието на складови площи прави пристанището атрактивно на своите клиенти. Складовете трябва да са пригодни за опазването и защитата на товарите от повреда и загуби, както и за тяхната подготовка за по-нататъшната им обработка и транспортиране по определени технологии. Дружеството планира извършване на инвестиции в изграждането на нови складови площи, полагането на нова пътна настилка, също и в закупуването на ново, високотехнологично оборудване, което ще допринесе за повишаването на конкурентните предимства, чрез увеличаване на производителността при обработката на товарите на кея и в тила (складовете), намаляването на времето за обработка на товарите, престоят на корабите, автомобилите/камионите и ж.п. вагоните в пристанището и съответно намаляване на логистичните разходи на товародателите.

Във връзка с интегрирането и модернизирането на българската транспортна система като част от европейските структури и отчитайки кръстопътното положение на България и нейния транзитен потенциал, възниква необходимостта от развитие на транспортната инфраструктура, чрез разработването на подходящи логистични методи за осигуряване на ефикасен, ефективен и устойчив на външни влияния транспорт.

Горепосочените фактори влияят изключително силно върху пазарната ниша на предлагане на пристанищни услуги в региона, особено при хипотезата, че тя не бележи изразителен ръст. Това насочва конкурентния натиск към преразпределение на съществуващите пазарни дялове.

ИЗП. ДИРЕКТОР:

/инж. Петър Драгошинов/

1. \* Коефициент на незабавна/ финансова ликвидност (Cash position ratio) [↑](#footnote-ref-1)